Choummaly Sayasone - Vikipeedia, vaba entsüklopeedia

# Choummaly Sayasone

### Allikas: Vikipeedia

Choummaly Sayasone (sündinud 6. märtsil 1936 Vat Neua külas, Attapeu provintsis) on Laose sõjaväelane ja poliitik, alates 2006. aastast Laose Demokraatliku Rahvavabariigi president ja Laose Rahvarevolutsioonilise Partei peasekretär.

Alates 1954. aastast võttis Choummaly Sayasone sõdurina osa revolutsioonilisest liikumisest. 7. detsembril 1955 sai temast Lao Rahvarevolutsioonilise Partei liige. Järgmise kahekümne aasta jooksul tegi ta peamiselt sõjaväelist karjääri, juhatades mitmeid väeüksuseid.

Tal on kaks diplomit: üks sõjaväelisest õppeasutusest Nõukogude Liidus ja teine politoloogia alal Vietnami ülikoolist.

1972–1980 oli ta staabiülem ja 1980–1982 Laose armee kindralstaabi ülema asetäitja. Aastal 1982 nimetati Sayasone kaitseministri asetäitjaks ja partei keskkomitee liikmeks. Aastal 1986 sai temast partei keskkomitee poliitbüroo ajutine liige. Kindralleitnandi auaste omistati talle 1990.

Aastatel 1991–2001 oli Choummaly Sayasone Laose Demokraatliku Rahvavabariigi kaitseminister. 2001 sai temast riigi asepresident ning Riikliku Kaitse ja Julgeoleku Keskkomitee aseesimees. Partei poliitbüroo alaliseks liikmeks nimetati 2003. aastal.

21. märtsil 2006 valiti ta Laose Rahvarevolutsioonilise Partei peasekretäriks. Sama aasta 8. juunil valis riigi parlament Choummaly Sayasone ühtlasi Laose Demokraatliku Rahvavabariigi presidendiks.

## [redigeeri] Välislink

- Lao News Agency: Choummaly Sayasone ametlik biograafia (inglise keeles)

Eelnev: Khamtai Siphandon | Laose president alates 2006 | Järgnev: praegune
Eelnev: Khamtai Siphandon | Laose Rahvarevolutsioonilise Partei peasekretär alates 2006 | Järgnev: praegune

Välja otsitud andmebaasist "http://et.wikipedia.org../../../c/h/o/Choummaly_Sayasone_efcd.html"

Kategooriad: Laose poliitikud | Presidendid | Sündinud 1936

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Bahasa Indonesia
- 日本語
- Deutsch
- English
- Polski
- Русский
- ไทย
- 中文